द लास्ट थिंग ही टोल्ड मी
लॉरा डेव के उपन्यास पर आधारित
दोस्तों, हम ऑस्टिन में उतरने के लिए तैयार हैं,
इसलिए हम आपसे वापस अपनी सीटों पर चले जाने का निवेदन करेंगे।
लगभग 15 मिनट में हमारा जहाज़ ज़मीन पर उतर जाएगा।
तुम ठीक हो?
तुम्हें सच में लगता है ऐसा करना सही है?
यह लो, बेली।
एक तुम्हारे लिए, सूज़।
-शुक्रिया। -हाँ।
हम पॉपकॉर्न शेयर कर सकते थे। दो तो बहुत फ़ालतू रहेंगे।
-तुम ठीक हो? -लग तो ऐसा रहा है कि मैं फ़ालतू हूँ।
मैं इस हफ़्ते आठ या नौ बार फ़ालतू रहा हूँ।
अब तो मैं इसे तारीफ़ की तरह लेने लगा हूँ।
तुम्हें सच में लगता है ऐसा करना सही है?
हाँ। मुझे सच में लगता है।
मतलब, जो वे चाहते हैं, जो तुम चाहती हो,
जो वाक़ई उनके लिए अच्छा है, इन सबको अलग रखने में बहुत पेचीदा फ़ैसले लेने पड़ते हैं।
तुम्हें चुनने का फ़ैसला पेचीदा नहीं था।
मुझे यक़ीन नहीं होता।
हाँ, क्योंकि मैं कुछ ऐसा जानता हूँ जो तुम नहीं जानती हो।
ओह, अच्छा? वह क्या है?
तुम्हारा उसकी ज़िन्दगी में होना उसके लिए सबसे अच्छा रहेगा।
और, जानती हो, मेरे लिए भी।
द शॉप के सीईओ को दस साल की जेल की सम्भावना
तुम्हें मेरी जैकेट चाहिए?
नहीं।
शुक्रिया।
फ़ेडरल एजेंटों ने द शॉप की जाँच का दायरा बढ़ाया
जीज़स।
हम इसका कोई न कोई रास्ता निकाल लेंगे।
अह-हँ।
मैं सोच रही थी हमें स्टेडियम से शुरू करना चाहिए।
-क्या? -मैं बचपन की यादों के बारे में पढ़ रही थी।
ठीक है।
और ऐसा लग रहा है कि अगर हम स्टेडियम जाते हैं, तो वह...
हो सकता है तुम्हें और बातें याद आ जाएँ।
यह सब आपने अपने किसी हिप्पी वुडवर्किंग ग्राहक से सीखा है?
उसे वुड टर्निंग कहते हैं, और ऐसा सच में होता है। मैंने इसके बारे में "साइक...
मुझे उम्मीद है यह पूरी रोमांचक यात्रा मेरे इतने सालों पहले की बातें
याद करने पर, मतलब, निर्भर नहीं करती है।
-हे, सुनिए। आपकी सीट बेल्ट बंधी हैं? -हाँ, बंधी हुई हैं।
मैं समझती हूँ। मेरी भी एक किशोर संतान है।
मैं इनकी संतान नहीं हूँ।
ऑस्टिन
हे, मैं बोल रहा हूँ। सोच रहा था मैं तुम्हें लेने आ जाता हूँ।
लेकिन तुम शायद पहले ही निकल चुकी हो।
तुम्हारे फ़ोन में नेटवर्क आ रहा है? मेरे फ़ोन में बिल्कुल नहीं आ रहा है।
-हो सकता है कोई आपका फ़ोन ट्रेस कर रहा हो। -क्या?
मैं मज़ाक़ कर रही थी।
एक बार एयरप्लेन मोड चालू और बंद करके देखिए।
बहरहाल, आपकी कोई कॉल छूटी नहीं है।
डैड ने फ़ोन नहीं किया होगा।
टाउन होटल में स्वागत है।
-आपको कुली चाहिए? -नहीं, शुक्रिया।
जूल्स - वॉइसमेल ब्लॉक्ड - वॉइसमेल
आप आ रही हैं?
तुम चलो। मैं अभी आती हूँ। लाइन में लग जाना।
हे, जेक बोल रहा हूँ। मुझे तुमसे बात करनी है, और जितनी जल्दी हो सके, उतना बेहतर।
एफ़बीआई वाले एक औपचारिक इंटरव्यू करना चाहते हैं
जिसका मतलब है या तो वे ओवेन के बारे में जो कह रहे हैं, उससे कहीं ज़्यादा
जानते हैं, या उन्हें लगता है उनके पास तुम्हारे ख़िलाफ़ कोई जानकारी है।
कहने का मतलब है, अगर मैं जल्दी तुम्हें उनके सामने पेश नहीं करता हूँ,
तो वे तुम्हें एक प्रतिरोधी गवाह मानना शुरू कर देंगे।
इसलिए मुझे तुरंत वापस फ़ोन करो।
-किसका फ़ोन था? -एलए से एक दोस्त का।
-दोस्त? -हाय, कैसे हैं आप?
ऑस्टिन में आपका स्वागत है। मैं आपकी क्या मदद कर सकती हूँ?
मैक्स पर्नेस नाम से चेक इन करना है।
मैक्सीन पर्नेस
आप नक़ली बाल और मूँछें भी लाई हैं क्या?
तो, यह 1916 से हमारा टीम मैस्कॉट है।
एक सवाल। किसी को पता है बीवो से पहले मैस्कॉट कौन था?
मेरे ख़याल से एक कुत्ता।
दुनिया का आठवाँ सबसे बड़ा स्टेडियम।
-कम से कम विकिपीडिया पर यही लिखा है। -एक उल्लू।
वाह, क्या आप टीएलसी के किसी शो में हैं?
यहाँ क्या हो रहा है, सर?
हाँ, राइस आउल्स कमीज़ वाले महोदय, मैं आपको देख रहा हूँ।
वहाँ क्या हो रहा है?
इस बंदे को टूर पर किसने आने दिया, हँ?
चलो, उनके पीछे-पीछे चलते हैं।
-बहुत गर्मी है और ऐसा करना बेवक़ूफ़ी है। -अच्छा, हो सकता है, पर...
मैं बस कह रही हूँ, यह सब वक़्त बर्बाद करने जैसा लग रहा है।
इसके बजाय तुम स्कूल जाना चाहोगी?
तुम बस एक बार अंदर चलकर कोशिश तो करो। क्या हम वहाँ से शुरू कर सकते हैं?
मेरे पास और कोई चारा है?
हाँ। हमेशा। मैं तुम्हें कभी किसी चीज़ के लिए मजबूर नहीं करूँगी।
ठीक है, और अगर आप मेरे पीछे-पीछे आते हैं, तो हम मैदान तक पहुँच जाएँगे।
इसका मतलब है आप भी, मिस्टर आउल। मैं आपको दिखाऊँगा एक असली स्टेडियम कैसा दिखता है।
टेक्सस - ऑस्टिन में द यूनिवर्सिटी ऑफ़ टेक्सस
रास्ते में जो अहाता आएगा, हम बीवो को वहीं रखते हैं।
तो मुझे यहाँ क्या करना... होगा? आँखें बंद करके कोई जाप करूँ?
मैंने जो लेख पढ़े थे, उनमें लिखा था इस लम्हे को पूरी तरह महसूस करने की कोशिश करो।
महसूस करो यह इस समय कैसा है, ताकि तुम्हें यह याद आए कि यह उस समय कैसा था।
आपको ऐसे लेख कहाँ से मिलते हैं?
"साइकोलॉजी टुडे।"
मैक्स ने "साइन्टिफ़िक अमेरिकन" का एक लेख भेजा था।
मुझे कुछ भी महसूस नहीं हो रहा है। ताज्जुब की बात है, है ना?
शायद हमें कहीं और कोशिश करनी चाहिए।
यह दुनिया का आठवाँ सबसे बड़ा स्टेडियम है, हैना।
यहाँ हज़ारों सीटें हैं।
-मैं सभी सीटों पर कोशिश करने को नहीं कह रही हूँ। -बढ़िया।
बेली?
मुझे लगता है यह, मैं...
-मुझे लगता है मैं... -तुम यहाँ थीं।
हाँ।
लेकिन मेरे डैड, उन्होंने सूट पहना हुआ था।
एक फ़ुटबॉल मैच में?
हाँ, अजीब बात है, है ना? मैं... मुझे कुछ समझ नहीं आ रहा है।
लेकिन यह अजीब बात है, मुझे याद आ रहा है मैं भी थोड़ी असहज थी,
मतलब, बेचैन सी, मतलब मैंने ड्रेस पहनी हुई थी।
तुमने कहा था तुम यहाँ दोस्तों के पास आए थे।
क्या तुम लोग कहीं और से आ रहे थे, कोई पार्टी, या कुछ और?
मुझे लगता है हम एक पार्टी में थे। एक शादी में, शायद?
मुझे लगता है हम वहाँ से पैदल चलकर यहाँ आए थे।
-शादी से? -हाँ।
नहीं, मुझे... मुझे नहीं...
मुझे पक्का नहीं पता।
सेक्शन 40-सी में दो।
-हाँ, मुझे वे दिख रहे हैं। -चलो, चलते हैं।
अगर तुम लोग यहाँ पैदल आए थे, तो चर्च पास ही होगा।
ठीक है, लेकिन मैं...
क्या?
मेरे डैड, ऐसा लग रहा था जैसे उन्हें वह बहुत पसंद आ रहा था।
-मैच? -हाँ। मैच, टीम, स्टेडियम।
सब कुछ। लेकिन...
तुम्हारे डैड को तो फ़ुटबॉल पसंद नहीं है।
नहीं।
ठीक है, बढ़िया। शुक्रिया, दोस्तों।
हे। कुछ काम बन रहा है?
शायद। बेली को लगता है वह यहाँ किसी शादी में आई थी।
मैंने सोचा अगर मैं चर्च का पता लगा लूँ,
तो शायद मैं यह पता कर सकती हूँ कि वह शादी किसकी थी,
-और शायद उनसे बात कर सकती हूँ और... -ठीक है। मेरी क्या मदद चाहिए?
मेरा इंटरनेट ख़राब चल रहा है। क्या तुम डीकेआर के पास के सभी चर्चों की सूची निकालकर मुझे दे सकती हो?
बेली को लगता है वे यहाँ पैदल आए थे,
तो शायद दो मील के दायरे में आने वाले सभी चर्च?
आराम से। आराम से। मैं अपने डेस्क तक पहुँच जाऊँ, ठीक है?
हाँ, हाँ। शुक्रिया।
ठीक है। मैं अपने कम्प्यूटर पर हूँ। डीकेआर के दो मील के दायरे में आने वाले सभी चर्च?
और 2011 सीज़न के दौरान वीकेंड पर होने वाले होम मैचों की सूची।
-यह ढूँढना मुश्किल होगा? -तुम्हें पता है फैंटसी फ़ुटबॉल के
आँकड़े रखने वाली आजकल कितनी वेबसाइट हैं?
हाय, मेरा नाम हैना है। तुम मुझे जानती हो ना?
अच्छा, बहुत सारी, ठीक है? बहुत सारी हैं।
ठीक है। तो मुश्किल नहीं है?
-नहीं। सिर्फ़ 2011 के? -हाँ, शायद।
बेली को काफ़ी यक़ीन है उसकी माँ शादी में थी।
इसलिए, मैच 2012 से पहले का ही होगा।
और 2010 में, वह मुश्किल से तीन साल की रही होगी, तो...
तो 2011 वह एकमात्र साल है जिसकी बातें उसे याद होंगी।
-हाँ। यही लगता है। -ठीक है। समझ गई।
हे, हैन। मैक्स बोल रही हूँ। बेली कैसी है?
ख़ास अच्छी नहीं है। तुम्हें लगता है मेरा उसे यहाँ लेकर आना पागलपन है, है ना?
मुझे लगता है तुम्हारा शहर से बाहर होना काफ़ी बेहतर है।
यहाँ की ख़बरें बदतर होती जा रही हैं।
बदतर कैसे?
मेरे सूत्रों का कहना है जाँच का दायरा लगातार
तेज़ी से बदलता जा रहा है।
सबसे आख़िरी ख़बर मैंने यह सुनी कि सभी सीनियर कर्मचारियों पर अभियोग लगाया जा सकता है।
ओवेन का नाम अभी सुनने में नहीं आया है, लेकिन यह...
-मेरा अंदाज़ा है, मतलब, वह... -सुनो, मैं बाद में फ़ोन करती हूँ।
बेली?
बेली!
बेस कॉन्सर्ट हॉल
जीज़स।
मुझे पता ही नहीं चला तुम कहाँ चली गईं।
मैंने आपको मैसेज किया था। आप फ़ोन पर बात कर रही थीं। मैंने आपको मैसेज किया था मैं यहाँ अंदर आ रही थी।
बेली, इससे कोई फ़र्क़ नहीं पड़ता। तुम ऐसे ग़ायब नहीं हो सकतीं।
ठीक है। आप थोड़ा शांत होंगी?
बेली, मेरी बात सुनो। यह सब कुछ जो हो रहा है, इसे देखते हुए, तुम्हें मेरे साथ रहना होगा।
हमें साथ रहना होगा।
आज मुझे अपने सोलो गाने के लिए नाम देना था।
मैंने उसे लेकर बहुत कुछ सोचा हुआ था।
और मैंने... मैंने मिस्टर के से इस बारे में बात करनी शुरू कर दी थी,
और वह कहते रहते थे वह मेरा गाना सुनने के लिए उत्सुक हैं और...
शायद यह एक बचकानी चीज़ है जिसकी अब मुझे परवाह नहीं करनी चाहिए।
नहीं, यह बचकानी चीज़ नहीं है।
और हम वह करेंगे, बेली। सब कुछ करेंगे। मैं वादा करती हूँ।
अगर वह वापस नहीं आए तो?
वह वापस आएँगे।
आपको कैसे पता?
सबसे पहले तो इसीलिए कि तुम यहाँ हो।
जूल्स का फ़ोन है। वह चर्चों की सूची बना रही है।
एक बार में एक काम करते हैं।
हे, सब ठीक है?
हाँ। फ़ोन काटने के लिए माफ़ करना।
-कोई बात नहीं। मैंने अभी-अभी तुम्हें सूची भेजी है। -बढ़िया।
तुम्हें बता दूँ, वहाँ काफ़ी सारे चर्च हैं।
कोई बात नहीं। हमारा ध्यान कहीं और लगेगा तो बेहतर होगा।
ठीक है, फिर,
-मुझे बताती रहना, ठीक है? -शुक्रिया।
उनके लिए स्थिति बेहतर नहीं होने वाली, है ना?
जल्दी तो नहीं।
पहला चर्च इसी ब्लॉक में आगे है।
कितने चर्च हैं?
एक दर्ज़न के क़रीब हैं, लेकिन सिर्फ़ तीन या चार
ऐसे हैं जहाँ से स्टेडियम पैदल जाया जा सकता है, ख़ास तौर पर एक चार साल के बच्चे के साथ।
ब्लॉक्ड नम्बर से कॉल आ रहा है
-आप यह कॉल उठाने वाली हैं? -हाँ।
हैलो?
हैना? मैं बोल रही हूँ।
डैड नहीं हैं, हँ?
हैना, तुम सुन रही हो?
-हे, बेल। -हैना, मैं तुमसे सम्पर्क करने की कोशिश कर रही हूँ।
बात करने के लिए यह समय बहुत अच्छा नहीं है।
हाँ, जानती हूँ। इसीलिए हमने फ़ोन किया है।
वह फ़ोन पर है।
हे, हैना।
एवेट।
तुम्हारे पति से बात करनी थी।
मैं उम्मीद कर रहा था तुम इसमें मेरी मदद कर सकती हो।
-मैं उसे बता दूँगी तुमने फ़ोन किया था। -बढ़िया।
सब कुछ वैसे ही होगा जैसे होना चाहिए। हम निर्दोष हैं। तुम यह जानती हो, हैना।
मतलब, मैं... हाँ, मैं एक उद्यमी हूँ, और तुम्हारा पति एक जीनियस है।
मुझे तुम्हें यह बताने की ज़रूरत नहीं है। आख़िर, यह उसी की तकनीक है।
मुझे लगता है तुम कहना चाहते हो कम्पनी की तकनीक।
बेशक। बेशक।
मैं कहना यह चाहता हूँ कि साफ़ तौर पर हमें फँसाया जा रहा है।
ठीक है, और तुम्हें आख़िर फँसा कौन रहा है?
यह आख़िर मुझे कैसे पता होगा? सरकार? कोई प्रतिद्वंद्वी?
लेकिन हमें इससे निबटना होगा, क्योंकि मैंने इस पर इतने लम्बे समय से इतनी कड़ी मेहनत
इसलिए नहीं की कि किसी हिसाब की गड़बड़ी की वजह से मैं अपना पद खो दूँ।
रुको, तो यह हिसाब की गड़बड़ी है, और तुम्हें फँसाया नहीं जा रहा है?
तुम क़ानून से बचने के लिए अब कुछ भी कह रहे हो?
क्या कहा तुमने?
मैं बस समझने की कोशिश कर रही हूँ तुम क्या चाहते हो, एवेट।
मैं बस मदद करने की कोशिश कर रहा हूँ, हैना।
एफ़बीआई वाले अब ओवेन के पीछे पड़ने वाले हैं,
और मैं जानता हूँ वह किसी भी मुसीबत में नहीं फँसना चाहेगा।
उसके अतीत को देखते हुए तो नहीं।
-कैसा अतीत? -बस ओवेन से कहो मुझसे सम्पर्क करे।
मेरे वकील उससे सम्पर्क करने की कोशिश कर रहे हैं और हम चाहते हैं
कि वह किसी से भी बात करने से पहले उनसे बात करे।
हम दोनों जानते हैं इसी में ओवेन की भलाई है।
नहीं, मैं नहीं जानती। मुझे समझ नहीं आ रहा है, एवेट। कैसा अतीत?
तुम वाक़ई नहीं जानतीं? फिर तुमने शहर क्यों छोड़ दिया, हैना?
कौन कहता है मैंने शहर छोड़ दिया?
बस ओवेन से कह देना वह मुझे फ़ोन कर ले।
क्या बात हुई?
कुछ नहीं। तुम इसकी चिंता मत करो।
पता है मुझे एवेट की आवाज़ सुनाई दे रही थी, तो...
मैं बस तुम्हें इस सबसे बचाने की कोशिश कर रही हूँ, बेली।
आप नहीं बचा सकतीं। कोई नहीं बचा सकता।
इसलिए अगर आप मुझे सच बता दें तो कैसा रहे?
मुझे लगता है एवेट ने मुझे धमकाने के लिए फ़ोन किया था। हमें धमकाने के लिए।
उसकी बातों से लग रहा था यह सब उसने किया है, या कम से कम वह कुछ छुपाने की कोशिश तो कर रहा था।
और उसे ताज्जुब हो रहा था कि तुम्हारे डैड उसके साथ कहीं छुपकर रहने के बजाय ग़ायब हो गए।
तो उन्होंने कहा मेरे डैड अपराधी हैं?
यह तो वह पक्का चाहता है कि हम ऐसा सोचें।
और लग रहा था उसके पास कोई ऐसी जानकारी है जिससे तुम्हारे डैड फँस सकते हैं।
बेली, एवेट बस... वह बस अपनी जान बचाने की कोशिश कर रहा है।
और तुम्हें बता दूँ, लोग जितना मुझे यह समझाने की कोशिश करेंगे कि तुम्हारे डैड अपराधी हैं,
मुझे उतना यक़ीन होता जाएगा कि उन्होंने कुछ नहीं किया। हो सकता है, ऐसा सोचना भोलापन हो, पर पता नहीं,
कहीं न कहीं मेरा दिल कहता है कि वह...
वह जो भी कर रहे हैं, हमारे लिए कर रहे हैं। तुम्हारे लिए कर रहे हैं।
पता है, जब मैंने आपसे मुझे सच बताने को कहा था,
मेरा मतलब बस इतना था कि, मतलब, फ़ोन पर कौन था इस बारे में झूठ मत बोलिए।
अच्छा।
तो जो बताया, सब फ़ालतू था?
हाँ।
लेकिन एक अच्छे रूप में।
कैम्पग्राउंड 51 अभी भी आरक्षित है। प्यार, बी
के.वाई बॉयफ़्रेंड? दोपहर दो बजकर पंद्रह मिनट
-क्या? -इस मीनार को देखकर कुछ लगा।
-यह देखी हुई सी लगती है? -पिछली दो से ज़्यादा।
मुझे लगा था यह देखी हुई सी थी, लेकिन...
-अगला चर्च कहाँ है? -हमें थोड़ा आराम करना चाहिए।
चलो, होटल चलते हैं और कल फिर से शुरू करेंगे।
फिर से क्या शुरू करेंगे, हैना? हम अब तक कुछ नहीं कर पाए हैं।
ऐसा नहीं है कि हम कुछ नहीं कर पाए हैं। तुम्हें कुछ चीज़ें याद आई हैं।
क्या, हैना? मुझे क्या याद आया है?
कि मैं अपने पिता के साथ एक फ़ुटबॉल मैच में गई थी।
इससे कुछ पता नहीं चला है।
और क्या पता, जो मुझे याद आया है, हो सकता है, ग़लत हो।
वह जगह कहीं भी हो सकती है।
बेली।
लगता है वह जगह यही थी।
-आपको क्या जानना है? -हमें उन शादियों की सूची चाहिए
जो 2011 के फ़ुटबॉल सीज़न के दौरान मैच वाले दिनों पर आपके पादरी ने करवाई थीं।
मैंने ज़्यादातर जानकारी इकट्ठी कर ली है। मेरे पास वे तारीख़ें भी हैं।
सिर्फ़ पाँच मैच होम स्टेडियम में हुए थे।
अह-हँ। हाँ। मुझे यह जानकारी किसी को देने की इजाज़त नहीं है।
आपको इजाज़त नहीं है? वाक़ई?
बेली बस यह कहना चाहती है कि ये हालात बहुत असामान्य हैं।
-आप शायद इसे एक अपवाद के तौर पर देख सकती हैं। -मुझे अफ़सोस है
कि तुम्हारे पति लापता हैं, और मुझे यक़ीन है तुम लोग बुरे दौर से गुज़र रहे हो।
लेकिन हम ऐसा बिल्कुल नहीं कर सकते।
हम यहाँ बैठकर बस नाम पढ़ लेंगे।
कुछ भी इस कमरे से बाहर नहीं जाएगा।
मुझे अफ़सोस है हम अपने सभा सदस्यों की निजता की रक्षा करने के लिए बाध्य हैं।
आप सही में ऐसा कह रही हैं? जीज़स, आपको क्या लगता है हम लोग कौन हैं?
मुझे यहाँ से जाना होगा, दोस्तों।
हम एक बाइबल अध्ययन समूह की शुरुआत कर रहे हैं, और मुझे उसकी तैयारी करनी है।
मिस मैकगवर्न, बेली अभद्रता से बात नहीं करना चाहती थी।
लेकिन आपने सुना इसके पिता के साथ क्या हो रहा है
और हमारे लिए परिवार ही सब कुछ है।
आप यह बात समझती हैं, है ना?
अगर आप हमारी जगह खड़ी होतीं तो आप
मुझसे क्या करने की उम्मीद करतीं?
क्योंकि मैं जानती हूँ मैं आपकी मदद करने की कोशिश करती।
यह एक बहुत नेकी का काम होगा।
नाम इस कमरे से बाहर नहीं जाने चाहिए।
चलो, बैठ जाओ।
शुक्रिया, सही में।
मुझे शुक्रिया मत कहो। अपनी सौतेली माँ को कहो।
हे, मुझे यह फ़ोन उठाना पड़ेगा।
-हे। -तुम आख़िर हो कहाँ?
माफ़ करना, वह...
तुम मेरी मदद माँगकर ऐसे ग़ायब नहीं हो सकतीं।
समझ गई। क्या हो रहा है?
द शॉप के सीओओ पर अभी-अभी अभियोग लगाया गया है।
-जॉर्डन? -ओवेन कितने क़रीब से उसके साथ काम करता था?
जॉर्डन एवेट का बायाँ हाथ था, तो...
-बहुत क़रीब से। -हाँ।
हैना, मैं झूठ नहीं बोल सकता। ओवेन के लिए स्थिति बिल्कुल अच्छी नहीं लग रही है।
-अगर मैं उसका वकील होता... -पर, तुम नहीं हो।
हाँ, सही कहा। और साफ़ कहूँ तो मुझे तुम्हारे पति की रत्ती भर फ़िक्र नहीं है।
लेकिन मुझे तुम्हारी फ़िक्र है। तुम्हें यहाँ ख़ुद को बचाना होगा।
एफ़बीआई वाले एक इंटरव्यू करना चाहते हैं। तुम्हें उनसे मिलना होगा।
जानती हूँ। मैं बस... तुम मुझे बस एक और दिन की मोहलत दिलवा दो, जेक।
एफ़बीआई को नाराज़ करना अच्छा नहीं रहेगा।
मुझे पता है वे ऐसे मामलों में कैसे काम करते हैं।
वे तुम पर अवरोध डालने का आरोप लगा सकते हैं।
वे तुम पर सहयोगी होने का आरोप लगाकर मुक़दमा चला सकते हैं।
और तो और, ऐसे हालात में, ओवेन का विस्तारित परिवार
उसकी बेटी के संरक्षण की माँग कर सकता है।
नहीं। ओवेन का कोई विस्तारित परिवार नहीं है।
तुम्हारी जानकारी में।
क्या तुम्हारे निजी जाँचकर्ता ने तुम्हें कुछ बताया?
उसने कहा था वह आज रात तक कुछ बताएगा।
एवेट का फ़ोन आया था।
उसने ऐसा जताया कि वह ओवेन के बारे में कोई नुक़सानदेह बात जानता है।
मतलब, उसके अतीत के बारे में।
मैं बिल्कुल यही कह रहा हूँ। अगर ओवेन किसी ग़ैरक़ानूनी काम में शामिल था,
तो तुम्हें फ़ेडरल एजेंटों को साफ़ बता देना चाहिए कि तुम्हें इस सबकी कोई भनक नहीं थी।
तुम्हें सहयोग करना होगा, ताकि उन्हें लगे तुम सच बोल रही हो,
चाहे आगे फिर कुछ भी हो।
मैं सच ही बोल रही हूँ।
फिर कल सुबह उनसे मिलने की बात करते हैं।
मैं एसएफ़ आ सकता हूँ, अगर तुम्हें मुझसे कोई सलाह करनी हो।
तुम चाहती हो मैं झूठे नम्बर और तारीख़ें बता दूँ?
-नहीं, वह नहीं... -मुझे जाना होगा।
-रुको, हैना... -मुझे एक और दिन दिलवा दो, जेक।
-प्लीज़। -प्लीज़ अपनी आवाज़ नीची करो।
-यह ग़लत है। -तुम शांति से बात कर सकती हो?
यह मेरी समझ से बाहर है। आप दूसरी किताब में चेक करिए।
-नहीं, किताब में सही लिखा हुआ है। -मैं यहाँ थी।
-इन सभी तारीख़ों में देखो, तुम... -क्या आप दोबारा देख सकती हैं?
-क्या हो रहा है? -नहीं। मैंने दो बार देखा है।
मुझे कुछ समझ नहीं आ रहा है। मैं यहीं थी।
मेरे रिकॉर्ड के अनुसार, 2011 की पतझड़ में
निर्माण कार्य की वजह से हमारा चर्च बंद था।
एक सितम्बर को हमारा चर्च बंद हो गया था और फिर मार्च तक नहीं खुला था।
उस दौरान यहाँ कोई सेवाएँ, कोई समारोह, कोई शादियाँ नहीं हुईं।
मैं यहीं थी। मुझे पता है मैं यहीं थी।
शायद किसी और साल की बात हो।
नहीं, इसी साल की बात है।
-वह 2011 का साल ही रहा होगा। -फिर वह जगह यह नहीं होगी।
क्या आसपास ऐसे दूसरे चर्च हैं जो इस चर्च के जैसे हों?
मुझे नहीं लगता।
आप अपना नम्बर यहाँ छोड़ दीजिए,
और कुछ भी याद आने पर मैं आपको फ़ोन करूँगी।
जैसे आपको कुछ याद आने वाला है।
-बेली। -जो भी हो। मुझसे अब यह और सहन नहीं होगा।
-माफ़ करना। मैं आपकी मदद के लिए शुक्रगुज़ार हूँ। -कोई बात नहीं।
जानती हूँ उसे मुझे पर ग़ुस्सा नहीं आ रहा है।
अगर आपको कुछ याद आता है, चाहे वह आपको ग़ैरज़रूरी ही क्यों ना लगे, प्लीज़ फ़ोन करना।
हाँ, मैं करूँगी।
अपने परिवार के साथ ऐसा कौन करता है?
जिसके पास कोई और चारा ना हो।
-तुम वहाँ क्या कर रहे हो, दोस्त? -तू है कौन?
-मैं ओवेन का दोस्त हूँ। -तुम दोस्त हो।
हम साथ में काम करते हैं।
एरिक कज़िन्स। मैं द शॉप का सुरक्षा प्रमुख हूँ।
तो एवेट ने तुम्हें भेजा है?
उसे बस ओवेन की फ़िक्र हो रही है।
उसे इस बात की फ़िक्र है?
पता है क्या?
क्यों ना तुम जाकर एवेट से कहो कि अगर अब वह किसी और को भेजता है,
तो मैं पक्का जज बैरी के ज़रिए उसकी ज़मानत रद्द करवा दूँगा।
अब, चलो। निकलो यहाँ से।
तुम कहाँ चली गईं, हैना?
जीज़स।
तुम्हें अच्छे ग्रिल्ड चीज़ सैंडविच का गुप्त नुस्ख़ा पता है?
ब्रेड पर मक्खन के बजाय मेयो लगाना।
प्लीज़ कह दीजिए आप घर पर ग्रिल्ड चीज़ ऐसे नहीं बनाती हैं।
अफ़सोस है, ऐसे ही बनाती हूँ।
वह एकमात्र ऐसी चीज़ थी जो मुझे आपके बारे में वाक़ई पसंद थी।
तुम यहाँ क्या कर रहे हो?
तो, जानती हूँ चर्चों में जाकर कोई कामयाबी नहीं मिली...
लेकिन मैं सोच रही थी शायद हम अभी भी शादी का रिकॉर्ड ढूँढ सकते हैं।
-हम "स्टेट्समैन" के दफ़्तर जा सकते हैं। -द "स्टेट्समैन"?
यह एक स्थानीय अख़बार है। वहाँ जूल्स की पहचान का आदमी है।
मैंने सोचा कि हम पुराने रिकॉर्ड देखकर,
2011 में हुई शादियों की घोषणाएँ ढूँढ सकते हैं।
नहीं। हमें यहाँ कुछ नहीं मिलने वाला है।
फिर भी, कम से कम, मैं यूएस मार्शल कार्यालय में तो जाना चाहूँगी।
यह पूछने कि उनका आदमी ब्रैडफ़ोर्ड हमारे घर पर क्या कर रहा था।
क्यों? इससे क्या फ़र्क़ पड़ेगा, हैना?
डैड जा चुके हैं। उन्होंने कोई फ़ोन या ईमेल या कुछ भी नहीं किया है।
वह नहीं चाहते कोई उन्हें ढूँढ पाए।
ठीक है, लेकिन इसके पीछे कोई वाजिब वजह हो सकती है।
हमें उसी वजह का पता लगाना है।
नहीं, आप बस ख़ुद को बेहतर महसूस करवाने के लिए कुछ भी बातें बना रही हैं।
लेकिन हमें बेहतर महसूस नहीं होगा, क्योंकि यह बहुत बुरा है।
जो भी हो रहा है, वह साफ़ तौर पर किसी ऐसी चीज़ में शामिल थे जिसके बारे में उन्होंने हमें नहीं बताया।
और हम दोनों के जासूस बनने का ढोंग करने से कुछ नहीं बदलेगा।
-आपको यह बात समझ नहीं आ रही है? -आराम से।
नहीं, नहीं। आप मेरी बात नहीं सुन रही हैं। मुझे बस... मुझे घर जाना है।
नहीं, डैड।
आप मेरी बात नहीं सुन रहे हैं।
क्या हो रहा है?
बॉबी के माँ-बाप ने बेली को उनकी नाव पर बुलाया है।
तुमने "ना" कह दिया।
सुनते ही। मतलब, वह सिर्फ़ 16 साल की है।
वे इस पर ढंग से नज़र नहीं रखेंगे।
एक नाव पर?
उनकी नाव बहुत बड़ी है।
मुझे लगता है यह एक वाजिब फ़ैसला है।
हाँ।
तो तुम यहाँ अंधेरे में उसके पिगी बैंक को
सीने से लगाकर क्यों बैठे हो?
यह उसकी दादी ने उसके लिए उसके जन्म के दिन ख़रीदा था।
लेडी पॉल
जल्दी ही ऐसा समय आएगा जब मैं उसे "ना" नहीं कह पाऊँगा।
वह यहाँ से चली जाएगी, जो करना चाहती है, वही करेगी,
और मुझे नहीं लगता मैंने इस बारे में कभी ढंग से सोचा है।
या शायद मैंने ख़ुद को सोचने ही नहीं दिया।
आह, यार।
एक ऐसा समय आएगा जब मैं उसकी रक्षा नहीं कर पाऊँगा।
किसी भी चीज़ से नहीं।
हे।
चर्च में कुछ पता चला?
कुछ ख़ास नहीं। मुझे लगता है कल हम घर के लिए निकल जाएँगे।
मुझे तुम्हें देखकर ख़ुशी होगी।
-क्या हुआ? -मैं बस...
बेली यहाँ बहुत चिड़चिड़ी लग रही है। पता नहीं ऐसा क्यों हो रहा है।
मुझे तो यक़ीन है बेली जहाँ भी होगी, चिड़चिड़ी ही रहेगी।
पता नहीं। मुझे लगता है ऐसा शायद इसलिए है कि हम सच के बहुत क़रीब हैं।
लेकिन फिर, शायद मैं बस वहाँ के पचड़ों से दूर रहने की कोशिश कर रही हूँ।
पता है, तुम्हारा दिल अक्सर सही कहता है।
इसीलिए तीन दिनों से मेरी मेरे पति से बात नहीं हुई है।
ख़ुद के लिए इतनी कठोर मत बनो, ठीक है?
यह मेरे स्वभाव में नहीं है। तुम अभी भी दफ़्तर में हो?
मैं अभी-अभी निकली हूँ। क्यों?
क्या तुम घर जाते हुए एक बार मेरे घर जा सकती हो? मुझे यक़ीन है यह मामूली बात है,
लेकिन बेली के कमरे में एक पिगी बैंक है, मैं चाहती हूँ तुम उसे देखकर मुझे बताओ।
पिगी बैंक? यह तकनीक से जुड़ी हुई कोई गुप्त भाषा है?
काश।
नहीं, ओवेन के लैपटॉप में एक अजीब सी फ़ाइल थी जिस पर पासवर्ड लगा हुआ था,
और उसका संकेत था "एल. पॉल।" लेडी पॉल,
जो मुझे लगता है, उस पिगी बैंक का नाम भी है।
और मैंने 48 घंटे पहले इत्तिफ़ाक़ों पर भरोसा करना छोड़ दिया है।
ठीक है, मैं अब वहीं जाती हूँ।
मैं तुम्हारी दोस्ती के लायक़ नहीं हूँ।
कोई भी नहीं है।
वहाँ पहुँचकर फ़ोन करती हूँ।
बॉबी - मुझे तुम्हारी याद आ रही है।
डैड - द शॉप - बॉबी - सूज़
कॉल किया जा रहा है... बॉबी
-बेल्स? -हे।
तो, मेरा तोहफ़ा काम कर गया। याद रखूँगा।
-क्या? -तुम घर पर हो?
अपने घर का सामने का दरवाज़ा खोलो।
मैं दरअसल ऑस्टिन में हूँ।
ऑस्टिन? क्यों?
अच्छा सवाल है। पता नहीं। अपने फ़ैन्स से छुप रही हूँ।
मुझे यह बताकर ख़ुशी नहीं हो रही है, लेकिन अब तुम सुर्ख़ियों में नहीं हो।
-सच में? -हाँ।
लिवी और एलेक्स ने ब्रेकअप कर लिया, वह भी काफ़ी तमाशा करके।
क्या हुआ था?
बस इतना समझो कि डाइट कोक की एक बड़ी बोतल
एलेक्स के सिर पर उड़ेल दी गई।
मुझे ग़ैरज़रूरी होकर इतनी राहत पहले कभी नहीं मिली।
बढ़िया। तो, क्या मैं तुम्हें तुम्हारी दुष्ट सौतेली माँ से बचाने आऊँ?
वह शायद इतनी बुरी भी नहीं हैं।
माफ़ करना, मेरी बात बेली माइकल्स से ही हो रही है ना?
हैलो?
यह क्या है?
अंदर जो भी है, मैंने अभी 911 पर फ़ोन कर दिया है!
जूल्स?
तुम यहाँ आख़िर क्या कर रहे हो?
मुझे हैना से बात करनी है।
क्या, तो तुम बस ऐसे ही उसके घर में घुस आए?
वैसे, दरवाज़ा पूरा खुला हुआ था। लेकिन तुम्हें देखकर भी अच्छा लगा।
-क्या वह यहाँ है? -नहीं। वह यहाँ नहीं है।
-मुझे उससे बात करनी है। -भगवान। किस बारे में?
मुझे यह बात सीधा उसी को बतानी है।
जेक, तुम्हें यह बात पहले सीधा मुझे ही बतानी होगी।
क्योंकि सिर्फ़ मैं जानती हूँ वह कहाँ है।
उड़ान यात्री एक पहला नाम - हैना
कुलनाम हॉल
शादी किसकी थी? - स्थानीय अख़बार में शादी की घोषणा
दूसरे संभावित स्टेडियम?
ऑस्टिन - ओवेन सम्बन्ध? ग्रेडी ब्रैडफ़ोर्ड
हैना
उसकी रक्षा करना।
सुबह छह बजे ऑस्टिन, टीएक्स - सैन फ़्रैंसिस्को, सीए
जूल्स का कॉल आ रहा है - मोबाइल
हे। तुम्हें पिगी बैंक मिला?
हाँ।
लेकिन...
क्या बेली तुम्हें सुन सकती है?
नहीं, वह सो रही है। क्यों? क्या हो रहा है?
जेक यहाँ है। मैं फ़ोन उसे दे रही हूँ।
क्या? जेक वहाँ क्यों है?
हे।
तुम मेरे घर में क्या कर रहे हो?
मैं यहाँ होना चाहता था। मैं तुम्हें यह बात मिलकर बताना चाहता था।
क्या बताना चाहते थे? जेक।
मेरे जाँचकर्ता से मेरी बात हुई। उसे समय इसलिए लगा क्योंकि, मतलब,
ओवेन और बेली के अतीत को लेकर कुछ बातें अजीब हैं।
कुछ बातें अजीब हैं से क्या मतलब है?
ऐसे बहुत से ओवेन माइकल्स हैं जो न्यूटन, मैसाचूसेट्स में पले-बढ़े,
और कुछ ऐसे हैं जिन्होंने प्रिन्सटन यूनिवर्सिटी से पढ़ाई की।
लेकिन ऐसा एकमात्र ओवेन माइकल्स जो न्यूटन से है और जिसने प्रिन्सटन से पढ़ाई की,
वह 78 साल का है और अब अपने पार्टनर,
थीओ सिल्वरस्टीन के साथ प्रोविन्सटाउन, मैसाचूसेट्स में रहता है।
यह मुमकिन नहीं है।
मेरे आदमी को ओवेन माइकल्स या ऑलिविया मिलर के नाम से कोई मैरिज लाइसेंस नहीं मिला।
उसे इस बात का भी कोई सबूत नहीं मिल पाया
कि ओवेन और ऑलिविया का सीएटल में कभी कोई घर था।
रुको, मुझे समझ नहीं आ रहा है, मैं...
उसे बेली के बारे में भी कुछ पता नहीं चल पाया।
2000 के दशक की शुरुआत में जन्मी बेली माइकल्स का सीएटल का कोई जन्म प्रमाणपत्र नहीं मिला।
ना ही किसी अस्पताल में जन्म का कोई रिकॉर्ड। कोई प्रीस्कूल पंजीकरण नहीं।
मेरे आदमी को पूरा यक़ीन है कि सॉसलीटो से पहले का
ओवेन या बेली का किसी तरह का कोई रिकॉर्ड नहीं है।
वाक़ई?
कह सकते हैं, ओवेन और बेली माइकल्स का कोई अस्तित्व ही नहीं है।
हैना?
उप-शीर्षक अनुवादक: पुनीत